Ити кэнниттэн Эмээхсин эрэйдээх эмиэ Сыта сыынаҕалаан, Олоро лууҥхаран, Улаханнык үгдэрийэн, Ыараатар ыараан, Ыйа кэлэн ыксаан, Күнэ кэлэн күөйэн, Киис тириитэ тэллэҕигэр Саһыл тириитэ суорҕаныгар, Кырса тириитэ сыттыгар Утуйа улугуран, Сыта сыынаҕылаан, Ынчыга ыксаппытыгар, Эҥэлгэнэ элбээбитигэр, Оҕонньоро уолуйа соһуйан, Омургутуйа куттанан, Олох маһыгар олоро түһэн Олоо-молоо көрүтэлээтэ, Уолаттарга ордоотоон кэбистэ: — Сорук Боллур уолу Сулбу-халбы түргэнник Субу билигин киллэриҥ! — диэтэ.
И после этого Старухе бедной снова Невмоготу сидеть стало, Невыносимо лежать было, Сильно намаялась, Шибко изнурилась; Месяц родов подходил, День родов наступал, В постели соболиной, Под одеялом лисьим, На подушке песцовой Постоянно лежать, Беспрерывно спать, Громко стонать, Стенать стала. Старик от страха растерялся, От неожиданности испугался, На скамейку присел, Туда-сюда поглядел, На прислугу накричал: — Сорук Боллур посыльного Ко мне сейчас же, живее, Побыстрей приведите! — сказал.